Държавен вестник, бр. 25, 2010 г., стр. 39

БРОЙ  25	
Д Ъ Р Ж А В Е Н  В Е С Т Н И К 	
СТР.  39  
на Република България за всяка от длъжности­
те по ал. 4 се определя и съответстващото є 
кариерно поле.
Чл. 29. (1) В кариерното развитие на стар­
шите офицери се прилага принципът за ротация.
(2) Ротацията се осъществява чрез назнача­
ване на длъжности:
1. в едно управленско ниво в различни военни 
формирования или административни структури, 
включително на международни длъжности или 
на длъжности в различни кариерни полета;
2. в различни управленски нива, включително 
на международни длъжности.
Чл. 30. (1) Кариерното развитие на сержан­
тите (старшините) и офицерските кандидати 
се осъществява чрез заемане на длъжности в 
определени професионални области.
(2) Професионалната област обхваща длъж­
ностите, изискващи определена професия, 
придобита в професионален сержантски (стар­
шински) колеж.
(3) Професионалните области са: 
1. командна;
2. логистична;
3. техническа;
4. административна;
5. инструкторска;
6. други – по професии, по които не се из­
вършва обучение в професионалните сержантски 
(старшински) колежи (санитарни инструктори, 
метролози, служители от службите по чл. 100 
от Закона за отбраната и въоръжените сили 
на Република България и други, определени 
в Класификатора на длъжностите на военно­
служещите в Министерството на отбраната, 
структурите на пряко подчинение на министъра 
на отбраната и Българската армия). 
Чл. 31. Длъжностното развитие на войниците 
(матросите) се осъществява в съответствие с 
придобитата в учебните центрове военноотчетна 
специалност.
Чл. 32. Военнослужещите се назначават и 
преназначават на длъжност:
1. по време на годишното разместване:
а) по Регистъра на вакантните длъжности 
за офицери и офицерски кандидати;
б) по предложение на комисиите за кари­
ерно развитие на офицерите, на които изтича 
максималният срок за престояване в звание 
и/или длъжност; 
2. по списък: 
а) на длъжности, определени за заемане от 
завършилите военни академии, висшите воен­
ни училища и професионалните сержантски 
(старшински) колежи в страната и в чужбина, 
и за стипендиантите на Министерството на 
отбраната – след завършване на обучение;
б) на длъжности, определени за заемане от 
военнослужещите, завръщащи се от изпълне­
ние на военна служба извън територията на 
страната по чл. 67, ал. 1, т. 2 и 3; 
3. при спечелване на конкурс;
4. през цялата година:
а) по решение на министъра на отбраната 
след мотивирано предложение на ръково­
дителите на административни структури от 
Министерството на отбраната, ръководителите 
на структурите на подчинение на министъра 
на отбраната и командирите (началниците) на 
военни формирования от Българската армия;
б) по подаден рапорт по Регистъра за ва­
кантните длъжности за сержанти (старшини) 
и войници (матроси);
5. при организационно-щатни промени.  
Чл. 33. (1) Военнослужещите се преназна­
чават на длъжност от министъра на отбраната 
или от оправомощени от него длъжностни 
лица при:
1. назначаване на по-висока длъжност;
2. назначаване на равна длъжност;
3. назначаване на по-ниска длъжност.
(2) Военнослужещите се назначават и пре­
назначават на длъжност, ако отговарят на изис­
кванията за заемането є, в т. ч. на изискванията 
за притежаваното военно звание по чл. 22 – 25. 
Чл. 34. Военнослужещите могат да се пре­
назначават на по-ниска длъжност в обхвата на 
притежаваното от тях военно звание: 
1. по подаден рапорт от военнослужещия;
2. в случаите по чл. 47; 
3. в случаите по чл. 164, т. 1 и 2 от Закона 
за отбраната и въоръжените сили на Република 
България;
4. в случаите, когато изтича максималният 
срок за престояване в длъжност на военно­
служещия.
Чл. 35. Организационно-щатни промени се 
извършват при условия и по ред, определени 
със заповед на министъра на отбраната.
Чл. 36. Годишното разместване на военнослу­
жещите се извършва еднократно в календарната 
година при условия и по ред, определени със 
заповед на министъра на отбраната.
Чл. 37. (1) Структурата по управление на 
човешките ресурси към министъра на отбраната 
изготвя Регистър на вакантните длъжности за 
офицери и офицерски кандидати и Регистър 
на вакантните длъжности за сержанти (стар­
шини) и войници (матроси) след изготвяне на 
списъците по чл. 32, т. 2.
(2) В Регистъра на вакантните длъжности 
за офицери и офицерски кандидати се обявяват 
длъжностите, заемани от военнослужещите, на 
които през календарната година изтича макси­
малният срок за престояване във военно звание 
или длъжност, вакантните длъжности и тези, 
които се овакантяват през календарната година.
(3) В Регистъра на вакантните длъжности 
за сержанти (старшини) и войници (матроси) 
периодично се обявяват овакантените длъжности 
за сержанти (старшини) и войници (матроси).
(4) Командирите (началниците) на военни 
формирования и ръководителите на съответните 
структури представят вакантните длъжности за